ועדת העלייה, הקליטה והתפוצות, כנסת 25, פרוטוקול מספר 32, 2023-03-13 00:00

עודד פורר: צהרים טובים לכולם

עודד פורר:  אני פותח את הדיון בנושא ייצוג הולם בקרב החברות הממשלתיות והתאגידים הציבוריים ובכללם בני העדה האתיופית

עודד פורר:  זה דיון ראשון מתוך רצף דיונים שאנחנו נקיים בנושא חובת הייצוג ההולם לבני העדה האתיופית נתמקד בדיון הזה בחברות ממשלתיות ותאגידים ציבוריים

עודד פורר:  נקיים דיון נפרד עם משרד הפנים, עם השלטון המקומי ועם נציבות שירות המדינה

עודד פורר:  צריך לזכור שהוועדה לא פעלה בכנסת העשרים-וארבע, ולפיכך הדיווח האחרון לוועדה בעצם נעשה בכנסת העשרים-ושלוש

עודד פורר:  הדיווח היה על נתוני העסקה בשנת 2018

עודד פורר:      אני אזכיר רק שהחוק להרחבת הייצוג ההולם של בני העדה האתיופית בשירות הציבורי, קובע כי על חברות ממשלתיות, תאגידים ציבוריים ורשויות מקומיות, לקבוע יעד לייצוג הולם למי שהוא או אחד מהוריו נולדו באתיופיה ולתת להם ייצוג הולם בקרב העובדים, בכלל המשרות והדירוגים

עודד פורר:  אני אציין, דיבר איתי הבוקר השר אופיר אקוניס, ששמח מאוד על הדיון הזה כמי שחוקק בזממנו את החוק, בשנת 2011

עודד פורר:  בדיונים הקודמים שנערכו בנושא נוכחנו לדעת כי מרבית החברות והתאגידים עומדים ביעד התעסוקתי מבחינה כמותית, אך לא עומדים ביעד מבחינה איכותית

עודד פורר:  הועלו מספר רעיונות והממשלה ביקשה לתקן את חובת הייצוג, לעלות ל-100 עובדים חובת ייצוג וחובת דיווח

עודד פורר:      אני אתן בהתחלה למרכז המחקר והמידע של הכנסת להציג את הנתונים שנאספו

עודד פורר:  לאחר מכן, מי שרוצה רשות דיבור, נא להעביר בפתק למנהלת הוועדה

עודד פורר:  אני אשתדל לתת לכולם את האפשרות לדבר ואני אציין, ביקשה ממני חברת הכנסת צגה מלקו, שנמצאת במשלחה של הכנסת, ולכן לא יכלה להשתת בדיון, ביקשה ממני להזיז אותו אבל אמרתי שלא אזיז אותו, כי אם נזיז אותו זה יקרה אחרי החגים, ואני לא רוצה את זה

עודד פורר:  בבקשה

שלמה אליהו: תודה רבה

שלמה אליהו:  אז אני איילה אליהו ממרכז המחקר של הכנסת, ואנחנו כתבנו מחקר על ייצוג הולם ליוצאי אתיופיה בחברות הממשלתיות ובתאגידים הציבוריים, ואני אציג כמה נתונים ממנו עכשיו

שלמה אליהו:  כמו שציין היו"ר, באמת החוק קובע חובת ייצוג, אבל החוק לא קובע יעד ייצוג

שלמה אליהו:  הממשלה קבעה עבור שירות המדינה יעד ייצוג ליוצאי אתיופיה, כשיעורם באוכלוסייה, שעומד על 1

שלמה אליהו: 7 אחוזים

שלמה אליהו:  ובעצם החברות הממשלתיות והתאגידים הציבוריים, הולכים עם אותו יעד

שלמה אליהו:       אז אם נתסכל על החברות הממשלתיות, בחברות שדיווחו, 34 חברות דיווחו, יש בהן 48,487 עובדים בסל הכול, ומתוכם 1,114 עובדים יוצאי אתיופיה

שלמה אליהו:  אז אם מסתכלים על השיעור בקרב כלל החברות, אפשר לראות שיש 2

שלמה אליהו: 3 אחוזים

שלמה אליהו:  נדגיש שזה לא כולל את חברת "רפאל", שהיא חברה גדולה עם אלפי עובדים, שאין בה בכלל ייצוג ליוצאי אתיופיה

שלמה אליהו:  רשות החברות לא כללה את חברת "רפאל" בדיווחים, כי החברה לא דיווחה על השנה האחרונה, וגם בחלק מהשנים הקודמות לא היו דיווחים

שלמה אליהו:  זה בעייתי לא לכלול אותם מפני שזו חברה מאוד גדולה וזה משפיע על הנתונים

שלמה אליהו:  מצד שני, אם הם לא מדווחים כל שנה, זה גם בעייתי

עודד פורר: למה הם לא דיווחו? את יודעת?     

שלמה אליהו: לא יודעת

עודד פורר: רשות החברות, אני מבקש התייחסות לזה

שלמה אליהו: אז הסך הכול, הוא 2

שלמה אליהו: 3 אחוזים, שזה עומד ביעד של 1

שלמה אליהו: 7 אחוזים

שלמה אליהו:  אבל, אנחנו רואים פערים מאוד גדולים בין החברות

שלמה אליהו:  יש 15 חברות שעמדו ביעד, אבל שאר החברות לא עמדו ביעד, ומתוכן יש גם 6 חברות, כמו שאתם רואים במצגת, שאין בהן בכלל ייצוג ליוצאי אתיופיה

שלמה אליהו:  לגבי איכות העסקה, אני רק אציין, שמבחינת תפקידים בכירים, דווח שהייתה עובדת אחת יוצאת אתיופיה שהייתה בתפקיד בכיר, מכל החברות

שלמה אליהו:  מבחינת עובדים אקדמאיים, אנחנו רואים עלייה בעובדים יוצאי אתיופיה אקדמאיים לעומת השנים הקודמות

שלמה אליהו:  וגם, רשות החברות דיווח העל כל מיני צעדים שנעשו לשיפור הייצוג, ובהם מינוי ממונות גיוון בחלק מהחברות, קביעת יעדים לשיפור הייצוג לאוכלוסייה, וגם הגדלת מספר עובדים יוצאי אתיופיה בנבחרת הדירקטורים

שלמה אליהו:      ועכשיו, נעבור לתאגידים הציבוריים שמדווחים למשרד המפשטים

שלמה אליהו:  בתאגידים הציבוריים שכולם דיווחו, היו 19,274 עובדים סל הכול, מתוכם 342 עובדים יוצאי אתיופיה, שהם בסך הכול 1

שלמה אליהו: 8 אחוזים מתוך כלל העובדים

שלמה אליהו:  מבחינת סך כל העובדים אנחנו רואים עמידה בייצוג עם 1

שלמה אליהו: 8 אחוזי ייצוג ליוצאי אתיופיה בתאגידים, שזה גבוה מ-1

שלמה אליהו: 7

שלמה אליהו:  גם גאן יש פערים מאוד גדולים בין התאגידים השונים, כש-6 תאגידים עמדו ביעד ושאר התאגידים לא עמדו בו, ומתוכם 7 שלא היה בהם כלל ייצוג

שלמה אליהו:  גם כאן, לגבי איכות ההעסקה, אנחנו יכולים לראות שיש שיפור לעומת השנים הקודמות, כשבתפקידים הניהוליים וכן באקדמאיים היה שיפור לעומת השנים הקודמות, עבור יוצאי אתיופיה בתאגידים

שלמה אליהו:      לגבי עולים חדשים, לפי החוק אין חובת ייצוג לעולים חדשים בכלל בחברות הממשלתיות ובתאגידים הציבוריים

שלמה אליהו:  כשביקשנו נתונים הם אמרו שאין להם נתונים להעביר לנו

שלמה אליהו:  לסיכום, כמו שראינו, בסיכום הכולל של החברות הממשלתיות והתאגידים הציבוריים, יש עמידה ביעד, אבל אנחנו רואים פערים מאוד גדולים בין החברות והתאגידים, ואנחנו רואים שיפור מסוים באיכות ההעסקה

עודד פורר: תודה רבה

עודד פורר:  מתחיל עם משרד המפשטים

עודד פורר:  עו"ד טלילה דביר, בבקשה

טלילה דביר:  שלום לכולם

טלילה דביר:  הנתונים שהציג מרכז המידע והמחקר של הכנסת, זה מה שיש לנו

טלילה דביר:  אני פה לרשות הוועדה אם יהיו שאלות

עודד פורר: אתמול עלתה בוועדת השרים לחקיקה, הצעת חוק לש חבר הכנסת גפני, להרחבת ייצוג הולם לאוכלוסייה החרדית

עודד פורר:  מה הייתה עמדת משרד המשפטים בחקיקה הזאת ואיך היא עומדת בזה שאין ייצוג הולם לעולים חדשים?     

טלילה דביר: אז אני אגיד למיטב ידיעתי, ההצעה שעלתה אתמול היא גם הצעה שכבר עלתה והדיון בה נדחה

טלילה דביר:  הוא עסק בנושא של האוכלוסייה החרדית אך ורק

טלילה דביר:  במשרד המשפטים, העמדה הייתה לא של התנגדות אלא העלנו קשיים מסוימים שיש גם ביחס לאוכלוסיות אחרות, גם ביחס לשאלה, לפחות בכל הנוגע לחברות ממשלתיות

טלילה דביר:  היום חוק החברות הממשלתיות, לגבי ייצוג הולם בקרב עובדי החברות הממשלתיות, חל על כל חברה ממשלתית או תאגיד ציבורי שמעסיק מעל 50 עובדים

טלילה דביר:  אנחנו חושבים שככל שזה יורחב לאוכלוסיות נוספות, להבנתי זו גם עמדה של רשות חברות ממשלתיות

טלילה דביר:  צריך לבחון לפחות, אם לא יהיה מקום, גם להגדיל את מספר העובדים שזה יחול עליהם

טלילה דביר:  כי ככל שיש יותר אוכלוסיות ייצוג הולם, זה כמובן מקשה על היישום

עודד פורר: ברגע שיש לך רק 50 עובדים ויש לך כל כך הרבה אוכלוסיות שצריך לתת להן ייצוג הולם, בסוף לאוכלוסייה הכללית אין ייצוג הולם

עודד פורר:  גלית וידרמן, רשות החברות הממשלתיות, בבקשה

גלית וידרמן: כן אז כמובן הנתונים שמרכז המידע והמחקר הציגו, הם נתונים שהועברו על ידנו, ואני רק אחדד את הנתונים

גלית וידרמן:  בסופו של דבר, הנתונים בחברות הממשלתיות הם נתונים טובים

גלית וידרמן:  הייצוג הכללי של מי שאחד מהוריו נולדו באתיופיה בקרב החברות הממשלתיות, עומדים על 2

גלית וידרמן: 3 אחוזים, על פי הנתונים שיש לנו

גלית וידרמן:  והייצוג, בעצם השיעור באוכלוסייה הכללית, עומד על 1

גלית וידרמן: 7 אחוזים

גלית וידרמן:  כך שבעצם הייצוג בקרב החברות הממשלתיות הוא ייצוג גבוה יותר, כרגע

גלית וידרמן:  כמובן שאנחנו עשינו גם בשנה האחרונה כמה צעדים כדי להגביר את הייצוג, כי אנחנו רואים בזה חשיבות מאוד מאוד גדולה

גלית וידרמן:  אנחנו קיימנו קורס גיוון, שערך שמונה מפגשים

גלית וידרמן:  אנחנו ביקשנו גם מכל החברות הממשלתיות לפתוח תפקיד מיוחד לממוני גיוון, כדי שגם תיערך קליטה של כלל אוכלוסיות הגיוון בחברות הממשלתיות

עודד פורר: אגב, זה כולל נשים בהיבט הזה?     

גלית וידרמן: כן, בוודאי

גלית וידרמן:  יש לומר שהנושא הזה, גם של קידום נשים, ובכלל אוכלוסיות הגיוון, הוא נושא שמנהלת רשות החברות רואה בו חשיבות מאוד גדולה

גלית וידרמן:  זה נושא שאנחנו מתייחסים אליו גם ביעדי הבונוסים של החברות הממשלתיות

עודד פורר: למה "רפאל" לא מדווחת?     

גלית וידרמן: לא היו להם הנתונים על אוכלוסיות הגיוון, ואנחנו ביקשנו מהם שיפעלו כדי לערוך מיפוי בנושא הזה

גלית וידרמן:  הם התחייבו לערוך מיפוי ולהעביר אלינו את הנתונים

משה סולומון: פשוט אין להם מה לדווח

גלית וידרמן:  אנחנו בהחלט נדרוש מהם להעביר את הנתונים לרשות החברות

עודד פורר: מתי זה יהיה בערך?     

גלית וידרמן: אנחנו מקווים שהם יועברו לקראת הדיווח של שנה הבאה

עודד פורר: לא, לא

עודד פורר:  אני מבקש שתעבירו דיווח בכתב לוועדה, תוך 60 ימים

גלית וידרמן: הדיווח שרשות החברות צריכה להעביר הוא חד-שנתי

עודד פורר: כן אבל אתם לא מעבירים דיווח מלא

עודד פורר:  החוק מחייב אתכם להעביר דיווח מלא, נכון? הוא לא פתר חברות מסוימות מדיווח

גלית וידרמן: זה לא מדויק

גלית וידרמן:  כי בעצם החברות, כל חברה בכלל שאין לה מיפוי, אנחנו לא יכולים לחייב אותה - - -     

עודד פורר: אז מה החוק? אות מתה?     

גלית וידרמן: לא

עודד פורר: זה בהתנדבות?     

גלית וידרמן: ככל שאין לה מיפוי, אנחנו אכן מבקשים מהחברה - - -     

משה סולומון: אז היא פשעה בזה שאין לה מיפוי

עודד פורר: לכן אני אומר, הדיווח שהעברתם לשנה הזאת, הוא לא מלא

עודד פורר:  הוא לא מלא

עודד פורר:  ולכן, אני נותן לכם עוד 60 ימים, להעביר בכתב לוועדה, ולהשלים את החסרים

גלית וידרמן: מדובר בחברה של אלפי עובדים

גלית וידרמן:  קשה לי להאמין שהיא תוכל לעמוד בזה

גלית וידרמן:  ההתחייבות לא יכולה להיות של רשות החברות

גלית וידרמן:  מדובר בחברה של אלפי עובדים - - -     

עודד פורר: שנזמן את חברת "רפאל" לכאן לדיון?     

גלית וידרמן: יושב ראש הוועדה וודאי רשאי לבצע משהו כזה

עודד פורר: אני לא הייתי רוצה לזמן חברה

עודד פורר:  אני חושב שלרשות החברות הממשלתיות, יש כל מיני אפשרויות וסנקציות לדרוש מחברות ממשלתיות לעשות כל מיני דברים

גלית וידרמן: ככל שיושב ראש הוועדה סבור שהוא רוצה לזמן את החברה, בוודאי

עודד פורר: אני יכול לזמן גם את מנהלת רשות החברות

עודד פורר:  אני חשוב שאם אני הייתי היום צריך להגיש דיווח לוועדה, ואחד הגורמים תחת אחריותו לא פועל

עודד פורר:  מה עשיתם כדי ש"רפאל" תדווח?     

גלית וידרמן: אז החברה כרגע פועלת, גם מינתה ממונת גיוון

עודד פורר: אני שואל מה עשתה רשות החברות הממשלתיות כדי ש"רפאל" תדווח? תראי, אם "רפאל", במקרה השנה כן הספיקו או לא הספיקו, אנחנו רואים שבאופן קבוע החברה לא מדווחת

עודד פורר:  ויוכל להיות אגב, שהיא תגיד שהיא צריכה פטור מהדיווח מסיבות ביטחוניות, אני לא יודע, אני לא נכנס לזה

עודד פורר:  כרגע יש חוק

עודד פורר:  החוק מחייב את רשות החברות להעביר דיווח והדיווח צריך להיות דיווח מלא, ככה לפחות הכנסת מצפה

עודד פורר:  הרי בחוק לא נכתב ש"רשות החברות תואיל בטובה", לא היה כתוב "אם יסכימו להביא לה את הנתונים", כתוב "יועבר דיווח"

עודד פורר:  אמת, משרד המשפטים?     

טלילה דביר: אמת

עודד פורר: אז זהו, אתם צריכים לדווח

עודד פורר:  יש לי שאלה, אם "רפאל" עכשיו, לא היו מגישים דו"ח לרשות המיסים, מה הייתה עושה רשות החברות הממשלתית? מה הייתה עושה רשות החברות הממשלתיות?     

גלית וידרמן: הנושא של המיסים הוא לא באחריותנו

עודד פורר: ועדיין, הייתם פועלים בדרך כלשהי מול החברה? אם יש חברה שהיא בהפרה קבועה של החוק מול רשות המיסים

עודד פורר:  האם רשות החברות הממשלתיות הייתה פועלת באיזושהי צורה? מוציאה מכתב התרעה לדירקטורים? משהו?      

גלית וידרמן: אני לא יכולה לענות על שאלות שהן לא בסמכותי

עודד פורר: אני שואל עוד פעם, חברה לא מדווחת, מה עושים? מה עשיתם?     

גלית וידרמן: אני לא יכולה להשיב כי אני התחלתי את התפקיד שלי לפני חודש, אבל אדוני היו"ר, ככל שאתה סבור - - -     

עודד פורר: את יכולה לבדוק מה עשו? האם נעשו איזשהם צעדים לטובת העניין?     

גלית וידרמן: אני בהחלט אבדוק

גלית וידרמן:  כמו שאמרתי, מונתה שם ממונת גיוון והם פועלים כרגע למיפוי

עודד פורר: אני, בסיכום הדיו אבקש, בתוך 60 ימים, שתשלחו לנו דיווח

עודד פורר:  ככל שלא תשלחו כזה, תשלחו לנו מה עשיתם כדי שיהיה דיווח כזה

גלית וידרמן: אני חוזרת ואומרת שאני חושבת ש-60 ימים לחברה בסדר גודל כזה - - -     

עודד פורר: אני לא מסתכל על זה כ-60 ימים, אני מסתכל על זה כ-12 שנים

עודד פורר:  החוק אושר ב-2011

עודד פורר:  זה לא כזה מורכב

עודד פורר:  אגב, חברה כמו "רפאל" שמצליחה לפתח דברים באמת מדהימים, מבחינת היכולות שלה, לדעתי תצליח לעשות את זה

גלית וידרמן: אני יכולה לומר שיכול להיות שיש אנשים שלא רוצים להצהיר

גלית וידרמן:  זה נושא שאני מכירה מהשלטון המקומי שלי

עודד פורר: אז שיעבירו בדיווח, למה לא הסכימו להצהיר

עודד פורר:  הם יכולים להגיד, מתוך 1,000 עובדים, 8 לא הסכימו להצהיר

עודד פורר:  אני גם לא מצליח להבין מה זו ההצהרה האת

עודד פורר:  כל הנתונים נמצאים במחלקת משאבי אנוש

עודד פורר:  אני מרשה לעצמי להניח שתחום משאבי האנוש בחברת "רפאל" הוא ממוחשב

עודד פורר:  חבר הכנסת סולומון, בבקשה

משה סולומון: אני רוצה להקריא, בעניין דו"ח המבקר, כתוב "הפיקוח והבקרה, פרט לפניותיה ל"רפאל", לגבי דיווח על אוכלוסיות הגיוון עד שנת 2022, רשות החברות הממשלתיות לא נקטה צעדים כדי לוודא ש"רפאל" מלאת החובות המוטלות עליה בחוק החברות הממשלתיות, ובחוזה שהוציאה רשות החברות בעניין הייצוג ההולם"

משה סולומון:  כלומר, יש פה איזשהו פשע שקוררה והרשות ממשיכה לתת לזה לקרות

משה סולומון:  כלומר, לא יכול להיות מצב שבו הטענה היא שיש פה 1,000 עובדים ולכן יהיה לה קשה

משה סולומון:  יש פה פשע, צריך לעצור הכול, לתת תשובות ואז להמשיך הלאה

גלית וידרמן: אדוני חבר הכנסת, אתה מפנה לדברים שהיו לפני שנים, שהם לא רלוונטיים להיום, שהם לא קשורים לפעילות של רשות החברות היום

משה סולומון: פברואר 2023

גלית וידרמן: נכון, אבל זו פעילות שלא קשורה לפעילות שמתבצעת היום

עודד פורר: גלית, גלית, סליחה

עודד פורר:  גלית, סליחה

עודד פורר:  את לא תדברי כשאני מבקש ממך לעצור

עודד פורר:  יש סדר בוועדה

עודד פורר:  פעם ראשונה שקורה לי דבר כזה בחודשיים וחצי

עודד פורר:  הסיפור פה הוא לא גלית וידרמן

עודד פורר:  הסיפור פה, הוא מה עשתה או לא עשתה רשות החברות, בין אם נכנסת לתפקיד לפני חודש, ואף אחד לא בא אלייך בטענות באופן אישי

עודד פורר:  ואני מציע - - - לא, אל תעני לי, אל תעני

עודד פורר:  כשאני אבקש שתעני לי, אני אתן לך את רשות הדיבור

עודד פורר:  תצאי בבקשה מהדיון

עודד פורר:  תצאי בבקשה, תירגעי חמש דקות ותחזרי

עודד פורר:  תצאי בבקשה מהדיון

עודד פורר:  תצאי בבקשה לחמש דקות ותחזרי

גלית וידרמן: אדוני היו"ר, זאת התנהגות פשוט - - -     

עודד פורר: לא, את כנראה לא מבינה איך מתנהל דיון הכנסת

עודד פורר:  תצאי בבקשה

גלית וידרמן: הייתי בעשרות דיונים בכנסת

עודד פורר: אוקיי, פעם ראשונה שאני מוציא מהדיון בוועדת הקליטה

עודד פורר:  תצאי לחמש דקות ותחזרי

גלית וידרמן: זאת פשוט התנהלות - - באמת

עודד פורר: יש לך עוד ביקורת להעביר על הוועדה? יש לך עוד ביקורת להעביר על הוועדה לפני שאת יוצאת אחרי שביקשתי שתצאי? את רוצה חמש דקות לתת ביקורת על הוועדה? ביקורת של רשות החברות הממשלתיות לוועדת העלייה והקליטה

גלית וידרמן: אני יכולה לומר לך, כעולה שעלתה לארץ, אני פשוט באמת מרגישה שאתה עושה הצגה על חשבון העולים, וזה ממש לא לעניין שכך מתנהלת ועדה בכנסת ישראל

גלית וידרמן:  שאני עליתי לארץ, וחייתי במרכז קליטה, ואני פשוט מתביישת שכך וועדה בכנסת מתנהלת, כעולה לארץ, באמת

גלית וידרמן:  אני פשוט, באמת בא לי לבכות

גלית וידרמן:  אני באה לכנסת כפקידת ציבור ובאה לייצג, כפקידה פה בארץ, כעולה שבאה לפה ובאה להציג נתונים, ובמקום לתת לי להציג את הנתונים של מה שעשתה רשות ממשלתית, אתה פשוט בא פשוט לעשות את ההצגה הזאת על חשבוני

גלית וידרמן:  אני לא מבינה למה אתה עושה לי את זה

עודד פורר: גלית, אני מבקש שתשתי כוס מים ותחזרי לפה, ותירגעי

גלית וידרמן: אני רגועה

עודד פורר: את לא

גלית וידרמן: אתה עושה עליי הצגה

גלית וידרמן:  ואם זאת הייתה הכוונה שלך, לעשות עליי את ההצגה הזאת, אז הצלחת

גלית וידרמן:  בבקשה, פקידת ציבור שאתה בא להביך אותה

גלית וידרמן:  אני, שמשקיעה בלקדם גיוון תעסוקתי, אני לא באה לעשות הצגות

גלית וידרמן:  עולה לארץ שבנתה את עצמה בארבע אצבעות

גלית וידרמן:  בבקשה, שיהיה לך בהצלחה

גלית וידרמן:  פשוט מביך

עודד פורר: אנחנו נצא לחמש דקות הפסקה

עודד פורר: אני מחדש את הדיון

עודד פורר:  אני שמח שגלית חזרה וגם יישרנו את ההדורים גם מבחינת סדר הדברים

עודד פורר:  בכל מקרה, אין פה שום עניין, לא אישי ולא לפגוע חלילה במקצועיות של מישהו

עודד פורר:  ומכאן, נמשיך את הדיון

עודד פורר:  נעבור לנציבות שירות המדינה

דבורה שארף: נציבות שירות המדינה בעצם, אין לה נגיעה ישירה, לא לחברות ממשלתיות ולא לתאגידים ציבוריים

דבורה שארף:  המעורבות שלנו מתחילה ונגמרת בעובדה שאנחנו מקדמים יעדים לפי היעד הממשלתי שנקבע

דבורה שארף:  ובדרך כלל, מה שקורה זה שהשירות הציבורי כולו מיישר קו על פי היעדים שקובעת נציבות שירות המדינה

דבורה שארף:  ימים האלה אנחנו עובדים, גם אנחנו, על ירידה לעומק יעדי הייצוג, כדי לדאוג לייצוג בכל הדרגים והדרגות, של שירות המדינה, כפי שהחוק מחייב אותנו

שלומית אבינח: למה העולים החדשים, ב-2020 הודעתם שמתבצעת איזו עבודת מטה עם משרד הקלטה, ואני עשיתי בדיקה עם משרד הקליטה עם משהו השתנה או משהו זז, אמרו לי "משאבי אנוש", ניסיתי להזמין אותם, הבנתי שלא נשתנה הרבה

דבורה שארף: את מדברת על היעד לייצוג לעולים חדשים? בימים אלה ממש מסתיימת עבודת המטה על הצעת מחליטים שכוללת את כל אוכלוסיות הגיוון שמנויות בסעיף 15א' לחוק המינויים, ובמסגרת ההחלטה הזאת אנחנו נציע לממשלה יעד לייצוג עולים חדשים

דבורה שארף:  זה כמובן תלוי בממשלה, לא בנציבות שירות המדינה

דבורה שארף:  אנחנו נציע יעד ייצוג

דבורה שארף:  זה בהחלט משהו שהיה צריך לקרות כבר ממזמן

דבורה שארף:  אנחנו משלימים ממש בימים אלה, את עבודת המטה בעניין

עודד פורר: אתם מדברים בעצם על יעד ייצוג הולם לכלל העולים? או רק ליוצאי אתיופיה?     

דבורה שארף: ליוצאי אתיופיה יש כבר יעד ייצוג שקבוע בחוק, כפי שיעורם באוכלוסייה, כפי שאמרה ד"ר אליהו

דבורה שארף:  יוצאי אתיופיה כבר נקבעו בחוק

דבורה שארף:  עולים חדשים שאינם יוצאי אתיופיה, טרם נקבע לגביהם יעד, למרות שהמחוקק קבע להם ייצוג הולם אך לא קבע יעד, מה שיוצר שרשרת של אי ייצוג

שלומית אבינח: זאלו, יש לך משהו להוסיף?     

זאלו אדיסו: אין לי מה להוסיף חוץ מזה שבעצם עבודת המטה, גם דבורה וגם אני חדשות בתפקיד, ואנחנו - - -     

שלומית אבינח: כולכן חדשות

שלומית אבינח:  גם גלית חדשה בתחום

זאלו אדיסו: כן, אז האגף בונה אסטרטגיה חדשה שתתמקד בייצוג איכותי, לא בלנפנף במספרים של 3

זאלו אדיסו: 4 יוצאי אתיופיה, שזה גם רלוונטי לשאר אוכלוסיות הגיוון

זאלו אדיסו:  אנחנו באמת מתעסקים במהות ולדאוג שהייצוג יהיה בכל הדרגים והדרגות, ולא רק ייצוג מספרי

עודד פורר: אני חייב לשאול שאלה בהקשר של ייצוג הולם

עודד פורר:  אולי את קסאיי או מי שיבחר לענות

עודד פורר:  לא נכון יותר להסתכל על החברות הממשלתיות כמכלול, ולא כל חברה בפני עצמה? בסוף, אנחנו מסתכלים על מספרים שהם לפעמים מאוד מאוד קטנים

עודד פורר:  זה עלה גם בהקשר של חובת ייצוג לחברה של עד 50 עובדים וכולה

עודד פורר:  אני חושב שיותר נכון להסתכל על כלל החברות הממשלתיות ולראות האם אנחנו במאקרו נמצאים ביעד

עודד פורר:  יכול להיות שתהיה חברה שבה יהיו פי שניים או חברה שבה יהיו פחות או בכלל לא

עודד פורר:  אחוז הייצוג הוא לא גבוה כל כך

קסאיי דמוזה פרנזמן: אני לא יודעת

קסאיי דמוזה פרנזמן:  אני מרגישה שזה יגרום לחברות בעצם להסיר את האחריות

קסאיי דמוזה פרנזמן:  ברגע שהמשקל נמצא במקום אחר אז הם יעדיפו פשוט להוריד את הרגל מהגז ולא להתעסק בזה בכלל

קסאיי דמוזה פרנזמן:  אז אני חושבת שצריך ליישם את זה ולהמשיך לדרוש את הייצוג הזה לכל חברה וחברה

קסאיי דמוזה פרנזמן:  אנחנו, אישית, באופן פרטני במטה, לא עוסקים בנושא הזה

קסאיי דמוזה פרנזמן:  יש לנו כמובן את הקשר עם נציבות שירות המדינה בנושא של העובדים בשירות הציבורי

קסאיי דמוזה פרנזמן:  יש לנו גם קצת נגיעה ברשויות המקומיות, אבל לא בתאגידים ובחברות

קסאיי דמוזה פרנזמן:       מהניסיון שלנו, בעבודה שעשינו עם משרד הכלכלה, כדי להגביר את הייצוג בחברות, לאו דווקא חברות ממשלתיות, כן ראינו שהעיסוק שלהן בלייצג לדוגמא אוכלוסיות כמו החברה הערבית וגם החברה החרדית, הרבה יותר קל, כי המסה יותר גדולה

קסאיי דמוזה פרנזמן:  ופה, שוב, אלה הטיעונים שלהם לגבי הייצוג, אז אני לא הייתי ממהרת ופותרת את החברות ומייצרת משהו יותר גדול

שלומית אבינח: קובי, מה אתה אומר? אתה היית בכל רעיונות החקיקה ובכל הצוותים שהוקמו פה בנושא

אווקה זנה: כן, הזמן עובר וכנראה שהנתונים עדיין לא טובים

אווקה זנה:  קודם כל, אדוני היו"ר, תודה על הדיון הזה

אווקה זנה:  כי אחד הדברים המרכזיים, זה לשים את הנושא על סדר היום הציבורי

אווקה זנה:  חוק החברות הממשלתיות, גם פקודות העיריות, השר אקוניס, שלזכותו יאמר, באמת תיקן את החוק הזה כדי להרחיב את הייצוג ההולם

אווקה זנה:  אני בתפקיד הזה כראש היחידה 6 שנים, לפני כן הייתי פרקליט

אווקה זנה:  הנושא הזה של האפליה בתעסוקה, ובטח ליוצאי אתיופיה, זה נושא שנמשך הרבה מאוד שנים

אווקה זנה:  העיסוק במספרים מפספס את המטרה

אווקה זנה:       אדוני בצדק העיר, האם אנחנו לא צריכים אולי להסתכל על האיכות

אווקה זנה:  על האיכות

אווקה זנה:  בחברות הממשלתיות אנחנו מקבלים תלונות מעת לעת

אווקה זנה:  אני יכול לתת לך שתי דוגמאות

אווקה זנה:  האחת, חברה ממשלתית בצפון הארץ מפרסמת משרה ייעודית לייצוג הולם לעובד ניקיון

אווקה זנה:  זה "ייצוג הולם"

אווקה זנה:  הדוגמא השנייה שאני משתף את אדוני, זו חברה ממשלתית ביטחונית שהיום מתנהל נגדה הליך משפטי על אפליה

אווקה זנה:  כאשר מהנדס מגיש קורות חיים כי הוא נחשף למודעה, הוא מגיש קורות חיים לחברה מסוימת, והחברה חוזרת אליו

אווקה זנה:  הם מבינים לפי השם שהוא ממוצא אתיופי ובכלל לא מזמינים אותו לראיון

אווקה זנה:  כאשר, לאחר מכן מתברר, לפחות לפי ההליך המשפטי שמתקיים היום, שעובדים פחות טובים זומנו לראיון

אווקה זנה:      העניין הזה של הגזענות והאפליה, ופה זה אפליה וגזענות סמויה, יש לזה משמעות, אדוני, כאשר חברות לא מדווחות

אווקה זנה:  כי מה החוק למעשה, מה הסנקציה בחוק לנושא של ייצוג הולם? אין סנקציה

אווקה זנה:  ה"סנקציה" היחידה היא לדווח

אווקה זנה:  ומה קורה לחברה שלא מדווחת? כלום

אווקה זנה:  ולכן, הבעיה היא ברגולציה, הבעיה היא באכיפה ובבקרה

אווקה זנה:  הנתונים הם, בעיני, לא טובים

אווקה זנה:  אני אוכל לומר דוגמא טובה לש נציבות שירות המדינה

אווקה זנה:  עד לפני 5 שנים, למעשה לא היה דו"ח מסודר של נציבות שירות המדינה בנושא של גיוון תעסוקתי

אווקה זנה:  אני חושב שצריך לקבוע תנאים

אווקה זנה:  צריך לקבוע תנאים לאיסוף שיטתי של נתונים, צריך לחייב וצריך לתקן את החוק, לדעתי, כדי שיהיה סעיף שלא רק מחייב אלא גם קובע סנקציות ברורות למי שאינו עומד ביעדי החוק

עודד פורר: אייל צור

אייל צור: בוקר טוב לכולם

אייל צור:  אני עמית מחקר בפורום קהלת

אייל צור:  אני עוסק בנושא החברות הממשלתיות כבר, הייתי אומר, קרוב ל-9 שנים

אייל צור:  וגם, בקרוב אמור לצאת מחקר שלי על כל התאגידים הציבוריים שהוקמו במדינת ישראל, ועדיין פועלים, מ-1950 ועד היום

אייל צור:  במסגרת המחקרים שלי, את המחקר על מינוי דירקטורים בחברות ממשלתיות שהוצאתי ב-2019 הבאתי ליושב ראש הוועדה שכיהן כשר החקלאות ופיתוח הכפר

אייל צור:  אני עסקתי גם בנושא הגיוון של האוכלוסיות השונות, ברמה של הדירקטוריונים של החברות הממשלתיות

אייל צור:      עכשיו, צריך להבחין ביון הקביעה של חובת ייצוג למגזרים שונים באוכלוסייה, ברמת הדירקטוריונים של אותם גופים, חברות ממשלתיות, תאגידים חקוקים, לבין חובת הייצוג בקרב סגל העובדים של אותם גופים

אייל צור:  החוק מחייב אותנו, מחייב את הגורמים הממנים, בחובת ייצוג הולם לשני המינים, מאז שנת 1994, יש חובת ייצוג הולם לבני האוכלוסייה העברית החל משנת 2000

אייל צור:  אני מדבר כרגע על הייצוג בדירקטוריונים של החברות הממשלתיות

אייל צור:  החל משנת 2019, חובת ייצוג הולם לעולים חדשים, כאשר מדובר על יוצאי אתיופיה אז גם ילדי עולים חדשים, מדובר על בני האוכלוסייה החרדית

אייל צור:  אנחנו מדברים גם על בעלי מוגבלות

אייל צור:  אני בא וסוקר את זה - - -     

עודד פורר: אני יודע, אבל אתה לא תציג את כל המחקר שלך

אייל צור: לא, לא אני רק בא ואומר כי הדברים לא נאמרו

אייל צור:  אני חושב שקידום של - - -     

שלומית אבינח: בני העדה האתיופית, זה המנדט של הוועדה

אייל צור: בסדר גמור

אייל צור:  אז באוכלוסייה החרדית אמרתי

אייל צור:  בכל מקרה, מה שאני בא ואומר הוא שאני בעד קידום חובה של ייצוג של אוכלוסיות שונות, אבל אסור שקידום הייצוג הזה יבוא על חשבון דרישות של מקצועיות

אייל צור:  ולכן, צריכה להיעשות, לדעתי, איזושהי עבודה של פילוח ביחס לתחומי הפעילות של כל חברה וחברה, מה מאגר המתמודדים הפוטנציאלים מקרב אותן אוכלוסיות עולים, שיכולים להתאים

אייל צור:  זאת אומרת, יכול מאוד להיות שהבעיה היא במספר המועמדים שיש להם הכישורים ההשכלתיים וכישורי הניסיון כדי להתמודד על אותם תפקידים, ודאי תפקידים בדרגות הבכירות יותר של אותם גופים

אייל צור:  טוב לקבוע חובת ייצוג מספרית בחקיקה

אייל צור:  זה נראה טוב בעיתונות בצורה כזאת ואחרת

אייל צור:  אבל, אסור שזה יבוא על חשבון המקצועיות, וזה צריך להתלוות גם בקידום מקצועי של מועמדים ומועמדות

עודד פורר: תודה

עודד פורר:  אני רק אציין שחובת הייצוג בחקיקה נקבעת מהסיבה הפשוטה שבחלק מהמקרים, לא נבחנת המקצועיות, ובגלל זה יש הדרה של אוכלוסיות מסוימות מתפקידים מסומים

עודד פורר:  הרבה פעמים, בגלל רקע או מוצא, זה לא באופן גלוי כמובן, במקרה אף פעם לא מצליחים

עודד פורר:  ודווקא חובת הייצוג מצליחה, בעיקר כשאנחנו מדברים על תאגידים ציבוריים וממשלתיים, כן כי לממשלה יש גם תפקיד להראות את הדברים

עודד פורר:  אני יכול מניסיוני לפחות להגיד שחובת הייצוג בחברות ממשלתיות של נשים בדירקטוריונים, יצרה מהפכה בהרבה מאוד תחומים

עודד פורר:  זה פתח את הדלת לנשים בדירקטוריונים בחברות דווקא בחברות ציבוריות ובמקומות אחרים

עודד פורר:  אגב, במובנים ברורים מאוד, המחקרים מראים שבכל הנהלה ששי בה גיוון מגדרי, גם התוצאות טובות יותר

אייל צור: רק ברשותך, אדוני היו"ר, משפט אחד

אייל צור:  צריך להיזהר מריבוי הגדרות בחקיקה או הבטחת ייצוג להרבה מאוד מגזרים

עודד פורר: זה מה שאמרתי גם קדם

עודד פורר:  ברגע שיש הרבה מאוד הגדרות של ייצוג הולם לזה וייצוג הולם לזה, בסוף יצרת ייצוג הולם לכולם

עודד פורר:  רינה, בבקשה

משה סולומון: רק הערה

משה סולומון:  רק להגיד שהייצוג ההולם הוא תוצאה של בעיה חברתית או בכלל ברשויות כאלה ואחרות, כך שהריבוי הוא כדי לפתור את הבעיה

משה סולומון:  ברגע שתיפטר הבעיה, גם זה ירד מאליו

משה סולומון:  זאת אומרת, זו לא פעולה הפוכה

עודד פורר: תודה

עודד פורר:  רינה, בבקשה

רינה איילין-גורליק: שלום, בוקר טוב

רינה איילין-גורליק:  תודה רבה על קיום הדיון החשוב הזה

רינה איילין-גורליק:  אני רוצה קודם לומר שהנתונים מבחינתנו, אגודת יהודי אתיופיה, הם נתונים לא טובים

רינה איילין-גורליק:  אנחנו מסתכלים על התמונה לכל חברה וחברה ולכל תאגיד ותאגיד, וכשמסתכלים על זה ככה רואים שיותר חברות ממשלתיות לא עומדות ביעד מאשר חברות שכן עומדות, וכנ"ל לגבי תאגידים ציבוריים, התמונה היא דומה

רינה איילין-גורליק:  גם כשמסתכלים על איכות התפקידים רואים, והדבר הוצג פה קודם לכן, יש פה הסללה של יוצאי אתיופיה לתפקידים זוטרים, ולא נמצאים בהנהלה

רינה איילין-גורליק:      אני רוצה להפנות את תשומת הלב לעניין של משרות ייעודיות

רינה איילין-גורליק:  בחברות הממשלתיות, כמעט כל המשרות או יוצאי אתיופיה שמועסקים במשרות, הגיעו לתפקיד דרך משרה ייעודית, ולמעשה אין כמעט בכלל מועמדים שנכנסו לתפקיד שלו בדרך הכללית, בדרך המלך של מכרזים פומביים

רינה איילין-גורליק:  אני חושבת שזה מעיד על בעיה מאוד משמעותית

רינה איילין-גורליק:  אני מתחברת לדברים שאמר פה קודמי, רק בהפוך, כי אני חושבת שאנחנו מוציאים יוצאי אתיופיה כל שנה, בערך 700 עד 800 אקדמאיים שנכנסים לשוק העבודה יכולים להשתלב בחברות הממשלתיות ובתאגידים הציבוריים

רינה איילין-גורליק:  זה כשאנחנו יודעים ששילוב איכותי כזה, הוא, מלבד העובדה שאנחנו פה תחת חסותו של החוק, אלא גם יש לזה משמעות מבחינת האפקטיביות ויכולת המיקסום של אותה חברה או תאגיד

רינה איילין-גורליק:      עוד שתי נקודות קטנות

רינה איילין-גורליק:  העניין של דיווח לא מטופל

רינה איילין-גורליק:  חברות מפרות את חובת הדיווח ואין בעצם סנקציה כלפיהן

רינה איילין-גורליק:  הסנקציה הכי משמעותית שצריכה להיות זו סנקציה כלפי חברות שלא עומדות בייצוג הולם

רינה איילין-גורליק:  צריך לבדוק, 1

רינה איילין-גורליק: 7 אחוזים צריכים להיות כייצוג בכלל הדרגות ובכלל המקצועות

רינה איילין-גורליק:  אם אין ייצוג כזה, צריכה להיות סנקציה בחוק

רינה איילין-גורליק:  רק ככה אני חושבת שהדבר הזה ייפתר

רינה איילין-גורליק:  עברו למעלה מ-10 שנים מהרגע שהחוק הזה חוקק ועדין אנחנו מגיעים לתוצאות לא טובות

עודד פורר: תודה, ד"ר סבטלנה צ'אצ'אשווילי-בולוטין

עודד פורר:  בקצרה, בבקשה

סבטלנה צ'אצ'אשווילי-בולוטין: שלום שמי סבטלנה, אני ראש המכון להגירה ושילוב חברתי במרכז האקדמי רופין

סבטלנה צ'אצ'אשווילי-בולוטין:  אנחנו במרכז האקדמי רופין, ד"ר אביטל, לצערי נבצר ממנה להגיע, ערכנו מחקר שעסק בנוגע לישראלים יוצאי אתיופיה, שהשתלבו בשוק העבודה בתפקידים הבכירים במגזר הציבורי

סבטלנה צ'אצ'אשווילי-בולוטין:  אחד הממצאים המרכזיים שלנו, שדווקא פה כשאנחנו מדברים על מגדר, כי מי שנתקל בבעייתיות, הם דווקא הגברים הישראלים יוצאי אתיופיה, יותר בהשוואה לנשים, כי הם נתפסים יותר מבחינת האיום, וזה הדגש על צבע עור

סבטלנה צ'אצ'אשווילי-בולוטין:  לכן, מה שאנחנו מדברים, ובמרבית המקרים אנחנו מדברים על העצמת הנשים וקידום נשים לתפקידים בכירים בקרב ישראליים יוצאי אתיופיה, לגברים צריך לשים לב

סבטלנה צ'אצ'אשווילי-בולוטין:  הקבוצה המוחלשת ביותר הם דווקא גברים ישראליים יוצאי אתיופיה, בהקשר הזה

סבטלנה צ'אצ'אשווילי-בולוטין:  יש נקודות רבות, אבל אציין עוד נקודה נוספת

סבטלנה צ'אצ'אשווילי-בולוטין:  הנקודה היא הנקודה של - - -     

פנינה תמנו: אגב, זה נכון, אבל לא בחברות הממשלתיות

פנינה תמנו:  בחברות הממשלתיות, רובם גברים

סבטלנה צ'אצ'אשווילי-בולוטין: השאלה היא, תודה רבה על ההערה פנינה

פנינה תמנו: ואני אגיד לך למה

פנינה תמנו:  לאו דווקא בפן חיובי, הם באגפי הביצוע

סבטלנה צ'אצ'אשווילי-בולוטין: אם מסתכלים באופן כללי אז אנחנו רואים את הבעייתיות ולא צריך להתעלם מזה

סבטלנה צ'אצ'אשווילי-בולוטין:  הנקודה הנוספת, אני רק אגיד לכם, בנוגע להשכלה גבוהה

סבטלנה צ'אצ'אשווילי-בולוטין:  אכן אנחנו רואים ששיעור הלומדים בהשכלה גבוהה בקרב ישראליים יוצאי אתיופיה הוא גבוה, אבל, כשמסתכלים מבחינת המקומות, האם זה מכללות או אוניברסיטאות ואילו תחומים, לצערי הקרב יש ייצוג יתר במכללות מאשר באוניברסיטאות

סבטלנה צ'אצ'אשווילי-בולוטין:  אז תודה רבה לכם

עודד פורר: תודה רבה

עודד פורר:  בדיון שנעשה על השכלה גבוהה, נתמקד בנושא הזה באמת

עודד פורר:  גנט דסה, מנכ"לית עמותת "עולים ביחד"

עודד פורר:  בבקשה

גנט דסה: שלום, תודה רבה על הדיון ועל הסבב של הדברים שנאמרים פה, כולם חשובים

גנט דסה:  חשוב לי לומר, אנחנו, עמותת "עולים ביחד" בעצם עובדים עם צעירים וצעירות ישראליים יוצאי אתיופיה לפני אקדמיה, אחרי אקדמיה, בתוך שוק העסוקה, כדי למצב אותם במקומות תעסוקה

גנט דסה:  שומעים על הכישורים שלהם, וכאן אני רוצה להעיר, אל לנו לחזור לדיון הזה

גנט דסה:  אנחנו רוצים לייצג ורוצים לתת מקום, אבל בואו תוכיחו את עצמכם שאתם מסוגלים ואתם יכולים ואתם איכותיים

גנט דסה:  זה דיון רע מאוד שאנחנו מזמן צריכים להוציא אותו החוצה, ביחס לישראלים יוצאי אתיופיה

גנט דסה:      דבר נוסף שנאמר כאן, הסיפור הוא של גודל הקהילה

גנט דסה:  הסיפור של ריבוי קהילות שצריך לגוון אותם, הוא בא על חשבוננו נקודה

גנט דסה:  אני רואה את זה בלי סוף במגזר העסקי שאנחנו עובדים איתו

גנט דסה:  כולם בתחרות על מי שמביא את שורת הרווח, ובאופן כזה או אחר זה משתקף גם בחברות הממשלתיות והתאגידים

גנט דסה:  אנחנו מדברים היום על המגזר הציבורי, על משרות ממשלתיות שם, המצב לא טוב

גנט דסה:       אני רוצה לציין עוד דבר, שאם נשים לב, אנחנו עושים חצאי עובדה

גנט דסה:  אני אתן לדוגמא את הסיפור של הדירקטורים

גנט דסה:  הקבוצה של נציגים לנבחרת הדירקטורים נכנסו השנה לא מעט, עשרות מעומדים, 12 מועמדים ראויים מאוד

גנט דסה:  אסור לנו לעצור שם

גנט דסה:  אנחנו עושים את העבודה

גנט דסה:  אנחנו עוסקים באסטרטגיות ובעבדות מטה ואנחנו לא מתקדמי

גנט דסה:  אני מקווה שבוועדה הזו ובעוד דיונים שיהיו בהמשך - - -      

פנינה תמנו: בהקשר למה שאמרת, צריך שבסוף תהיה מחויבות אישית

פנינה תמנו:  הייתה מחויבות לרם בלינקוב שעלה עם מאות יוצאי אתיופיה לזום, שמע את החסמים, ויחד עם יפעת סלע שהייתה אז ממלאת מקום מנכ"לית, ורק אחרי זה הם הגדירו גם 10 אחוזים לייצוג הולם

פנינה תמנו:  בגלל שהם לקחו את זה יד ביד

גנט דסה: באותה מידה, צריך להמשיך עד שיהיו מינויים

עודד פורר: תודה רבה

עודד פורר:  יגאל ורדגר, בבקשה

יגאל ורדגר: תודה רבה

יגאל ורדגר:  אני יגאל ורדגר, חבר במועצת עיר קריית גת

יגאל ורדגר:  תודה רבה על הדיון החשוב הזה

יגאל ורדגר:  אני רוצה דווקא לומר שקודם כל אני שומע את החברים כאן מדברים על הייצוג ההולם

יגאל ורדגר:  אז המון עולים חדשים נמצאים דווקא בפריפריה, בערים המוחלשות יותר

יגאל ורדגר:  בקריית גת, קריית מלאכי, גדרה

יגאל ורדגר:  אנחנו רואים אותם בכל הפריפריות בצפון ובדרום

יגאל ורדגר:  אני חושב שצריך להתחיל לבנות אותם כבר מהתאגידים העירוניים, מהחברות הציבוריות, צריך לבנות אותם מההתחלה, מהשורש, צריך להטמיע את זה בהם

שלומית אבינח: הדיון על השלטון המקומי יהיה ביום רביעי

יגאל ורדגר: כן, אבל אני אומר שצריך לשאוב אותם משם, לקחת אותם ולתת להם הזדמנות שווה בתאגידים הציבוריים

עודד פורר: תודה רבה

עודד פורר:  גלית, את רוצה לומר משהו לפני סיום?     

גלית וידרמן: כן, אני אשמח

גלית וידרמן:  קודם כל, תודה אדוני היו"ר על הדיון הזה

גלית וידרמן:  אנחנו רשמנו לפנינו את כל ההערות החשובות שנאמרו כאן, וקלחנו אותן לתשומת ליבנו

גלית וידרמן:  בהחלט הייתה עלייה משמעותית, אם אנחנו לוקחים את הנתונים מ-2011 עד 2021 במספרים, של העובדים בחברות הממשלתיות

גלית וידרמן:  אבל, אנחנו גם בהחלט לוקחים לתשומת ליבנו גם את הצורך בכך שתהיה גם - - -     

פנינה תמנו: מה זה תשומת ליבכם? מה אתם עושים?     

גלית וידרמן: חברת הכנסת תמנו שטה, גם את הצורך שיהיו יותר עובדים במשרות איכותיות וגם את הצורך בייעוד משרות יותר איכותיות

גלית וידרמן:  ואנחנו בהחלט נעשה גם איסוף נתונים יותר משמעותי מהחברות, לקראת הדיון הבא של הוועדה, וגם לפני כן

עודד פורר: תודה

עודד פורר:  אני אבקש שאתם באמת תפנו לחברת "רפאל", ותעבירו אלינו את הפנייה כדי שאנחנו נקבל את הנתונים בצורה מסודרת

עודד פורר:  תודה

עודד פורר:  חבר הכנסת סולומון

משה סולומון: אז תודה, אני אגיד שאני העדפתי באמת להקשיב עד הסוף

משה סולומון:  בעיני, באמת הדיון הזה הוא כל כך חשוב משני היבטים

משה סולומון:  זה לא איזשהו צ'ופר שנותנים לקהילה כזו או אחרת או אוכלוסייה כזו או אחרת, זו מתנה שהחברה צריכה לקבל והיא מפסידה אותה בצורה שהיא פושעת בעיני

משה סולומון:  ולכן, סיפור הייצוג ההולם הוא לא כדי להכניס למערכת אנשים שהם לא מקצועיים, אלא להכניס אנשים מקצועיים ולאפשר להם דלת כניסה רחבה ומסודרת

משה סולומון:  לכן, הדיון הזה הוא כל כך חשוב ואני מודה לך על זה, אדוני היו"ר

משה סולומון:      אני תכננתי להגיד המון דברים אבל אין לנו זמן

משה סולומון:  אני מציע לקיים דיון נוסף, ולזמן לכאן את החברות

משה סולומון:  אני אציין אותן כאן

משה סולומון:  יחד עם מנהלת רשות החברות, שגם גלית תהיה ביחד איתם כאן

משה סולומון:  את "אלתא מערכות", "נגה ניהול מערכות חשמל", "רותם תעשיות", "נתיבי ישראל", "תשתיות אנרגיה", "ענבל חברת ביטוח", "החברה לחינוך ימי בישראל", "מקווה ישראל", "חברת נמל חיפה", "הכפר הירוק", ועוד

משה סולומון:  למה אני מציין אותן? כי שם אין בכלל

משה סולומון:  יש לי עוד רשימה ארוכה

פנינה תמנו: תקריא! תקריא שנשמע

משה סולומון: לחברות רבות אין בעיה עם ייצוג כלל

משה סולומון:  "החברה לנתיבי איילון", "החברה לפיתוח עכו העתיקה", "חקר הימים והאגמים", "כביש חוצה ישראל", "שקמונה", ועוד הרבה חברות שנמצאות כאן וגם תאגידים שנמצאים כאן

משה סולומון:  זו רשימה ארוכה

משה סולומון:  אני אומר, בואו נזמן אותם כדי שנדע למה זה לא קורה שם

משה סולומון:  האם יש להם איזושהי בעיה שנוכל לעזור להם לתקן את דרכיהם בפעולת הייצוג ההולם, או שאלה הן חברות שבאמת פושעות ולא מקיימות החוק

משה סולומון:      אני רוצה להציע שתי הצעות קטנות

משה סולומון:  הצעה אחת, אמרו את זה גם לפניי, איזשהו מנגנון דיווח שמעבר לזה שאנחנו צריכים לדווח אחת לשנה, אלא מנגנון דיווח עם איזשהו מקל בקצה

משה סולומון:  לא כדי, חלילה, לפגוע בהם, אלא כדי לזרז אותם

משה סולומון:  מנגנון דיווח שאין בו מקל בקצה, לא קורה איתו כלום

משה סולומון:  ראינו כאן דבר כזה

משה סולומון:  הצעה שנייה שלי, היא גם איכות הדיווח

משה סולומון:  בסוף, אם נייצר איזשהו מדרג באיכות הדיווח, יש תפקידי כניסה, תפקידי ביניים, תפקידים בכירים, ברגע שיש דיווח על האיכות, יכול להיות שנוכל ייצר פה משהו טוב, עוד 10 שנים יכול להיות שנגיד שלא צריך יותר את הייצוג ההולם

עודד פורר: תודה רבה

עודד פורר:  חברת הכנסת פנינה תמנו-שטה, בבקשה

פנינה תמנו: תודה אדוני היו"ר

פנינה תמנו:  תחילה אני רוצה להודות לך, באמת על העבודה הנמרצת, אתה מקיף כל כך הרבה נושאים פה

פנינה תמנו:  האכפתיות שאתה מגלה והליווי של דווקא אלה שסובלים מאי-שוויון

פנינה תמנו:  שזה גם לוקח אותי לימים המטורפים שבהם אנחנו נמצאים

פנינה תמנו:  אנשים יוצאים להפגין על דמוקרטיה, הפגנות מאוד מאוד משמעותיות וחשובות

פנינה תמנו:  הקהילה שלנו שנים נאבקת למען שוויון

פנינה תמנו:  יוצאי אתיופיה הם לא שואבי המים וחוטבי העצים של חברה הישראלית

פנינה תמנו:  יוצאי אתיופיה היום מתהלכים בראש מורם וגאה, עם הרבה מאוד משכילים

פנינה תמנו:  נמצא כאן חילי טרופר, רק עכשיו אני רואה אותו, ואני רוצה לומר לך שאין פה בקשה לנדבות, כמו שאתה אמרת

פנינה תמנו:  יש פה חברות ממשלתיות, שזה משאב של הציבור

פנינה תמנו:  הייצוג ההולם הוא נדרש וחשוב

פנינה תמנו:       אני רוצה לקחת את זה גם לקו אחר ודווקא להקריא את השמות של החברות, כי אתה הקראת את אלה שלא מעסיקות, אז אני אקריא את אלה שכן עומדות בייצוג ההולם ואפילו יותר מכך

פנינה תמנו:  "תשתיות נפט ואנרגיה"; מאבטחים בלבד, "החברה לשירותי איכות הסביבה"; הם בראש הטבלה של מעסיקים של יוצאי אתיופיה, אני גם מאוד מקווה שהחברות האלה, לא רק באגפי ביצוע, כל מה שנקרא עובדי מנהלה וכאלה

פנינה תמנו:  גם "תומר", "חברת נמל אשדוד"; עשו מהפכה בשנים האחרונות, "שירותים חשמליים מכניים", "רכבת ישראל"

פנינה תמנו:  אגב, ב"רכבת ישראל" אחת ממנהלות משאבי אנוש היא יוצאת אתיופיה, כנראה שזה גם חלק מהמפתח

פנינה תמנו:  "עמידר", "החברה הלאומית לשיכון כפר הנוער מהאיר שפיה", "חברת החשמל לישראל", "נתיבי הגז הטבעי", "התעשייה האווירית לישראל", "מקורות", "חברת המים", "חברת הדואר לישראל", "חברת נתיבי תחבורה עירוניים", "רשות שדות התעופה", "שירותי התעסוקה", "המועצה להסדרת ההימורים בספורט", "לשכת עורכי הדין"

פנינה תמנו:      כל השאר, מה שאני מציעה, ואני גם רוצה לומר את זה לרשות החברות, די עם כפפות של משי

פנינה תמנו:  מספיק

פנינה תמנו:  אנחנו שנים עוקבים אחרי הדבר הזה, כולל כשאתה היית מנכ"ל משרד העלייה והלקיטה, כולל אנחנו ואנשים שנמצאים פה שהיינו בתוך שולחנות של נציגי ציבור

פנינה תמנו:  כולל הידברות עם הממשלה, החלטות הממשלה

פנינה תמנו:  מספיק ודי! תשימו יעדים, שימו זמנים, תתחמו את זה בזמן, תוציאו מכתבים לכל החברות האלה, שיש להן X זמן לעמוד ביעדים

פנינה תמנו:  ואז, אדוני היו"ר, תזמין אותם לכאן

פנינה תמנו:  גם אנחנו כיושבי ראש השדולה למען יהודי אתיופיה, יגיע לכאן יחד עם חברי כנסת שאכפת להם, כמו חילי טרופר, ואנחנו נעקוב אחרי הדברים האלה

פנינה תמנו:  תודה רבה

עודד פורר: תודה רבה לכל מי שלקח חלק בדיון

עודד פורר:  אני ראשית, רוצה לומר משהו בהקשר של ייצוג הולם, כי כולם מסתכלים על ייצוג הולם רק עבור הייצוג ועבור אותו אחד שמקבל את התפקיד ובאמת יושב בתפקיד

עודד פורר:  המשמעות הגדולה בייצוג ההולם, היא דווקא לדור הצעיר

עודד פורר:  כי העובדה שחבר'ה צעירים רואים אנשים כמוהם, שעברו מסלול חיים דומה, מגיעים לדרגות בכירות, מאפשר להם את האפשרות בכלל לשאוף לשם

עודד פורר:  בהרבה מאוד מפגשים שלי עם חבר'ה צעירים, עולים חדשים, אני שואל אותם מה החלום שלהם

עודד פורר:  לפי החלום של הילדים, אתה יכול להבין גם לאן הם יכולים להגיע

עודד פורר:  הם חולמים בדרך כלל על דברים שהם ריאליים

עודד פורר:  הם רואים דמויות שהם יכולים להשתוות אליהם

עודד פורר:      לכן, הייצוג ההולם דווקא בחברות הממשלתיות, דווקא בשירות הציבור, דווקא לזה יש החשיבות לחשוף

עודד פורר:  העובדה שיש חברי כנסת מקרב יוצאי אתיופי או מקרב עולי ברית המועצות לעבר, זה מייצר מנגנון לדור הצעיר ולהגיד "אפשר, אני יכול לחלום על זה בכלל"

עודד פורר:  כי לעמים החלום הוא החסם

עודד פורר:  אז זה ככה כדי להבין מה החשיבות

משה סולומון: אני רק אגיד לך, אדוני היו"ר, הבוקר אני דיברתי בוועדת חינוך על סיפור הגזענות והאפליה שהיה בית ספר בנתיבות

משה סולומון:  שזה גם חסם נוסף, כלומר, דיברת באמת על הצעירים, אז הנה עוד חסם שאנחנו צריכים לפתור

עודד פורר: אני רק אגיד לחברת הכנסת פנינה תמנו-שטה, כשהייתי יושב ראש וועדת קידום מעמד האישה, יצרנו מדד בוועדה, וולונטרי, כי אין חוק, על החברות שנסחרות בבורסה הישראלית, על מדד 100 החברות הראשונות, "מדד תל אביב "100

עודד פורר:  עשינו מדד כדי לראות כמה נשים יש בכל הדירקטוריונים

עודד פורר:  העוזרים שלי עבדו מאוד מאוד קשה, וסימנו חברה אדומה, חברה צהובה וחברה ירוקה

עודד פורר:  ומה קורה אחרי שפרסמנו את המדד? מתקשרים אליי יושבי ראש של החברות האדומות ואומרים "אנחנו לא אדומה, בדיוק עכשיו אנחנו מגייסים לדירקטוריון אישה"

עודד פורר:  אחד, אני ממליץ לך לחדש את המסורת הזאת

פנינה תמנו: לא רוצה לספר לך מה קורה עכשיו בוועדה לקידום מעמד האישה

עודד פורר: שתיים, להגיד לכם שבסוף לדיווחים האלה ולחשיפה הזו, יש להם משמעות, שלא יהיה ספק

עודד פורר:  וכן, אני חושב שבאמת חשוב ונכון לקדם ייצוג לעולים חדשים

עודד פורר:  החקיקה היא בסך הכול כלי שמאפשר לנו את הדרך לקדם את זה

עודד פורר:  אני מסכים עם זה שצריך איזשהן סנקציות למי שלא מדווח

עודד פורר:  העובדה שיוצרים חובת דיווח בחוק אבל לא אומרים מה קורה למי שלא מדווח, לא טובה

עודד פורר:  אני, אגב, בעד מקלות וגזרים

עודד פורר:  אני חושב שצריך להיות גזר, צריכה להיות איזושהי הטבה למי שעומד ביעד או מעליו

עודד פורר:  פה, אני חושב ששירות החברות אולי יכולה לגבש איזו המלצה להטבה שתינתן לחברה כזאת או אחרת

עודד פורר:      אנחנו נפנה מהוועדה לכל החברות שלא עמדו ביעד

עודד פורר:  פנייה ישירה של הוועדה לחברה עצמה

עודד פורר:  נקבל הסבר מהחברה, מדוע אין אצלה ייצוג הולם

עודד פורר:  כמו שכבר ציינתי, פנייה של רשות החברות לחברת "רפאל", כדי שהיא תעמוד בחובת הדיווח

עודד פורר:  תודה רבה, הישיבה הזו נעולה